Lolland-Falsters Stifts-Tidende, 1841-06-28
Jndenlandske Efterretninger. Af en Skrivelse fra Kjøbenhavn af 26de de ville vi meddele Følgende: J Tirsdags (Jndtogsdagen. var der en forfærdelig Mængde Mennesker paa Benene. Gader, Skibe, Huse, Tage, Skorstene, hver en Plet, hvorfra man kunde see Jndtoget, var besat, og man kan uden Overdrivelse antage, at den paa det Terrain, der indbefatter Slotspladsen, Gammelstrand og Gaden under Børsen var samlet omtrent 30,000 Mennesker. Da nu desuden alle Skibene i Havnen, Terrainet deromkring, Toldboden og Langelinie (den yderste Fortificationslinie om Citadellet Frederikshavn) vare bedækkede med Mennesker, saa tør man nok anslaae Totalantallet af Tilskuere ved denne Leilighed til mellen 60 og 30 Tusinde. Modtagelsen var, som den burde være, varm og hjertelig; dog skal Hilsningen fra Skibene under Opseilingen have været livligst; ved Landstigningen var der i Førstningen en besynderlig Usikkerhed ved Modtagelsen; Velkomstraabet steg og sank, ligesom man ikke ret vidste, hvad man vilde; flere Tilskuere have forklaret os det paa en meget antagelig Maade, nemlig, at Størsteparten af Tilskuerne, med Undtagelse af dem paa de to Tribuner ved Opgangen, ikke kunde see Pindsessen, og det er jo en gammel Regel, ikke at tage Hatten af, førend man seer Manden. Alt eftersom Bruden imidlertid nærmede sig Slottet, tiltog Raabet, og da hun strax efter Ankomsten der, traadte hen til et Vindue, blev Jubelen almindelig. Jlluminationen om Aftenen var noget tarvelig; vel vare Torvene og Hovedgaderne for størstedelen oplyste, men i Side- og Tvergaderne vare mange Bygninger mørke. Om Aftenen var den forsamlede Menneskemasse, om muligt, endnu større end og Formiddagen, og det er virkelig ubegribeligt at der ingen Ulykker skeete. Ude ved Jndkjørselen til Castellet skal dog en Droschke være væltet, og en Dame styrtet ud i Fæstningsgraven, men blev øieblikkelig reddet af en Lieutenant og nogle Jægere. Dagen efter Jndtoget - i Onsdags – var der offentlig Concert paa Ridebanen. Musikcorpset, som var placeret paa Platfonden ovenover Løngangene, bestod af 60 Hoboister af Garnisonen. Kjøbenhavnsposten har kaldt denne Concert en Gjentagelse af den store Tappenstreg, men til Beviis paa, at det ikke forholder sig saa, ville vi meddele Jndholdsfortegnelsen af hvad der blev givet, nemlig: Overturen til den sorte Domine; "Jugendener, Galopade: Kettenbrücke, Galopade; Amorsvinge, Valts: Dands af Brama og Bayaderen; Overture til Wilhelm Tell, Melancholia af Prume; Alexander Valts; Duet af Lucretia Borgia; Finalen at samme; die Kosenden, Valts; af disse Stykker vare kun de to med " betegnede, givne ved Tappenstregen, ligesom det ogsaa ligger i Sagens Natur, at man ikke kan spille Overturer til Tappenstreg. Udførelsen var, som man kunde vente det af vore fortrinlige Hoboister, udmærket, og uagtet Concerten ikke var offentlig anmeldt, samledes der dog efterhaanden et stort Antal Tilhørere, hvilke, da Kongen viste sig ved et af de aabne Vinduer, med stor Enthusiasme bragte ham et Kongen leve! Kronprindsessen, Kronprindsen og Dronningen bleve dernæst, efterhaanden som de viste sig for Publicum, ligeledes modtagne med et levende Bifaldsraab, og det tør forsikkres, at det er den varmeste Hylding, den unge Kronprindsesse endnu har modtaget af sine nye Landsmænd. Længere ud paa Aftenen var der et Fakkeltog af Studenterne: Kronprindsessen takkede deres Deputation i det tydske Sprog, og skal have yttret, at naar hun næste Gang havde den Fornøielse at hilse paa dem, haabede hun, at kunne tiltale dem i deres Modersmaal. Jngen af de udkomne Portraiter af Kronprindsessen ligne hende, dog meest det af Emil Bærentzen. Hun er lille af Væxt men velproportioneret; Ansigtet er behageligt, men egentlig ikke smukt, det skal iøvrigt være en klog dannet Dame, med en fast, rolig Charakteer.